کولت. آز رحیم سلمانوفون "منه کؤمک ائله " آدلی شئیرینی تقدیم ائدیر:
منه کؤمک ائله اونودوم سنی...
من ده راحاتلاشیم، سن ده راحاتلاش
من سنی یوخ ساییم، سن ده کی منی
من ده راحاتلاشیم، سن ده راحاتلاش
بیزی باغلایان ایپ، اینجه دن اینجه
قیریلسا دوشه جک هَره بیر کونجه
بو ایشین تک بودور چاراسی منجه
من اؤلوم، سن دایان گؤزلرینده یاش
من ده راحاتلاشیم، سن ده راحاتلاش
بیلیرم، قویموسان ایز اوره یینده
دؤزولمز اولسادا دؤز اوره بینده
بو عشقی دفن ائله اؤز اوره یینده
آلتینا بیر داش قوی، اوستونه بیر داش
من ده راحاتلاشیم، سن ده راحاتلاش
بو ظولوم اَلیندن، اؤلوم من گرَک
دایانسین قَفیلدن، وورماسین اورَک
سن گلیب قبریمه اَلینده چیچک
دئیه سن بو سؤزو مزاریمدا کاش
من آرتیق راحاتام، سن ده راحاتلاش
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab